
[bookmark: _Hlk128042744][bookmark: _Hlk127782571]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums
[bookmark: _Hlk128557123][bookmark: _Hlk128386501][bookmark: _Hlk128381976]Kreditēšana, tai skaitā finanšu līzings, ja pakalpojumu sniegšanai nav nepieciešama licencēšana

	Risku novērtējums
	2023.-2025. gads

	Subjektu grupa
	Draudi
	Ievainojamība
	Noziedzīgi iegūtu līdzekļu legalizācijas risks

	Kreditēšana, t. sk. finanšu līzings, ja pakalpojumu sniegšanai nav nepieciešama licencēšana
	VZ
	V
	V



[bookmark: _Hlk127175842][bookmark: _Hlk128557494][bookmark: _Hlk127175854][bookmark: _Hlk129854488][bookmark: _Hlk127176267][bookmark: _Hlk129854531]2023. gada 31. decembrī Valsts ieņēmumu dienesta (turpmāk – VID) uzraudzībā bija 310 kreditēšanas, tai skaitā finanšu līzinga, ja pakalpojumu sniegšanai nav nepieciešama licence, sniedzēji (turpmāk – kreditēšanas pakalpojumu sniedzēji), no kuriem 32 kreditēšanas pakalpojumu sniedzēji minēto darbības veidu bija reģistrējuši pirmo reizi. Savukārt 2024. gada 31. decembrī VID uzraudzībā bija 316 kreditēšanas pakalpojumu sniedzēji, no kuriem 28 kreditēšanas pakalpojumu sniedzēji minēto darbības veidu bija reģistrējuši pirmo reizi. Tādējādi gada laikā kopējais kreditēšanas pakalpojumu sniedzēju skaits bija palielinājies par sešiem subjektiem jeb 1,94 %. 2025. gada 31. decembrī VID uzraudzībā bija 309 kreditēšanas pakalpojumu sniedzēji, no kuriem 18 kreditēšanas pakalpojumu sniedzēji minēto darbības veidu bija reģistrējuši pirmo reizi. Tādējādi gada laikā kopējais kreditēšanas pakalpojumu sniedzēju skaits ir samazinājies par septiņiem subjektiem jeb 2,2 %.
[bookmark: _Hlk226619274][bookmark: _Hlk129855213]Saskaņā ar Nacionālajā noziedzīgi iegūtu līdzekļu legalizācijas, terorisma un proliferācijas finansēšanas risku novērtējuma ziņojumā 2020.–2022. gadam (turpmāk – NRA 2020.–2022. gadam) norādīto VID uzraudzībā 2022. gada 31. decembrī bija 281 kreditēšanas pakalpojumu sniedzējs.

VID uzraugāmo kreditēšanas pakalpojumu sniedzēju skaits
	
	2022. gads
	2023. gads
	2024. gads
	2025. gads

	Kreditēšanas pakalpojumu sniedzēji (skaits) 
	281
	310
	316
	309



Salīdzinot ar iepriekšējo vērtēšanas periodu, secināms, ka kreditēšanas pakalpojumu sniedzēju skaits ir nedaudz palielinājies. 2022. gada 31. decembrī VID uzraudzībā bija 281 kreditēšanas pakalpojumu sniedzējs, savukārt 2025. gada 31. decembrī VID uzraudzībā bija 309 kreditēšanas pakalpojumu sniedzēji, t. i., par 28 kreditēšanas pakalpojumu sniedzējiem jeb 10 % vairāk.
[bookmark: _Hlk128557700][bookmark: _Hlk130978616][bookmark: _Hlk130979339]2024. gada 22. oktobrī stājās spēkā Noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) likuma grozījumi, kas paredz izņēmumus attiecībā uz kreditēšanas pakalpojumu sniedzēju noteikšanu. Normatīvais regulējums noteic, ka par šā likuma subjektiem netiek uzskatītas personas, kad tās sniedz finanšu pakalpojumus – kreditēšanu, finanšu līzingu, galvojumu un citu tādu saistību aktu izsniegšanu, ar kuriem uzņemts pienākums atbildēt kreditoram par trešās personas parādu (izņemot kooperatīvās sabiedrības, kad tās sniedz noguldījumu un citu atmaksājamo līdzekļu piesaistīšanas pakalpojumus), – tikai grupas ietvaros vai kooperatīvās sabiedrības biedriem to pamatdarbības nodrošināšanai vai par grupas vai kooperatīvās sabiedrības biedru saistībām.
Atbilstoši NILLTPFN likuma grozījumiem personai ir tiesības nebūt uzskatītai par NILLTPFN likuma subjektu – kreditēšanas pakalpojumu sniedzēju –, ja ir izpildīti visi šādi nosacījumi:
1)	aizdevums izsniegts grupas ietvaros (t. i., starp mātesuzņēmumu un meitasuzņēmumiem);
2)	aizdevuma mērķis ir skaidri norādīts (sabiedrības pamatdarbības nodrošināšanai vai sabiedrības biedru saistību izpildei).
Bieži vien kreditēšanas pakalpojumu sniegšana tiek apvienota ar tādiem saimnieciskās darbības veidiem kā ārpakalpojuma grāmatvedība, nodokļu konsultācijas un juridiskā veidojuma dibināšanas un darbības nodrošināšanas pakalpojumi. 
Kreditēšanas pakalpojumu sniedzējs vienlaikus var sniegt kreditēšanas pakalpojumus patērētājiem, kas saskaņā ar NILLTPFN likumu ir Patērētāju tiesību aizsardzības centra uzraudzībā.
Šajā sektorā skaidras naudas darījumu skaits ir salīdzinoši zems. Anonīma produkta izmantošana nav iespējama, tomēr pakalpojumus iespējams sniegt arī neklātienē, tai skaitā izmantot aģentus. Aizdevumu mērķis visbiežāk ir paātrināt uzņēmuma attīstības tempu, paplašināt ražošanu vai īstenot jaunus projektus. Kreditēšanas pakalpojumu sniedzēju klientu loks ir juridiskās personas, bieži vien saistītie un grupas uzņēmumi, t. sk. ar saimniecisko darbību, patieso labuma guvēju (turpmāk – PLG) un kontiem ārvalstīs.
Ņemot vērā darbības specifiku, sektoram var būt būtiska ietekme uz kopējo noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) mehānisma efektivitāti. Kreditēšanas pakalpojumu sniedzēji pārsvarā netiek iesaistīti noziedzīgi iegūtu līdzekļu legalizācijā (turpmāk – NILL), terorisma finansēšanā un proliferācijas shēmās. Taču tiem var būt būtiska nozīme kā atbalstītājiem, nodrošinot noziedzniekus ar noziedzīgi iegūtu līdzekļu maskēšanai nepieciešamajiem līdzekļiem un veicinot finanšu plūsmas neizsekojamību. Nevar izslēgt arī iespējamību, ka kreditēšanai tiek izmantoti noziedzīgi iegūti līdzekļi un kredītu izsniegšana ir daļa no noziedzīgi iegūtu līdzekļu noslāņošanas stadijas.
Uzraudzības pasākumi: 2023. gadā tika veiktas kreditēšanas pakalpojumu sniedzēju 38 klātienes pārbaudes un divas neklātienes pārbaudes. Savukārt 2024. gadā tika veiktas kreditēšanas pakalpojumu sniedzēju 34 klātienes pārbaudes un trīs neklātienes pārbaudes. 2025. gadā tika veiktas 16 kreditēšanas pakalpojumu sniedzēju klātienes pārbaudes un viena neklātienes pārbaude.

VID veikto uzraudzības pasākumu skaits
	
	2022. gads
	2023. gads
	2024. gads
	2025. gads

	Klātienes pārbaudes 
	40
	38
	34
	16

	Neklātienes pārbaudes 
	1
	2
	3
	1



[bookmark: _Hlk129937917][bookmark: _Hlk129939439]Salīdzinot ar iepriekšējo vērtēšanas periodu, secināms, ka kreditēšanas pakalpojumu sniedzēju skaitam ir tendence palielināties. Ja veiktajās pārbaudēs konstatē, ka pakalpojumu sniedzējs atbilst NILLTPFN likuma subjekta – kreditēšanas pakalpojumu sniedzēja – statusam, personai ir pienākums reģistrēt darbības veidu VID. Savukārt, salīdzinot ar iepriekšējo vērtēšanas periodu, secināms, ka kreditēšanas pakalpojumu sniedzējiem veikto pārbaužu skaits salīdzinājumā ar subjektu skaitu ir samazinājies. Tas liecina, ka kreditēšanas pakalpojumu sniedzēji ir zinoši, tādējādi kopumā mazinājies sektora risks.
[bookmark: _Hlk222818050]2025. gadā sektorālo risku novērtēšanas procesā tika veikta līdz šim apjomīgākā subjektu anketēšana, kopumā aptaujājot gandrīz 7000 subjektu. Aptaujas aizpildīšanā un iesniegšanā piedalījās 3194 subjekti, kas ir nedaudz vairāk par 45 %, tai skaitā arī kreditēšanas pakalpojumu sniedzēji. Aptaujā par likuma subjekta darbību, klienta profilu un naudas plūsmu 2025. gadā ir piedalījušies 27 % no visiem VID reģistrētajiem kreditēšanas pakalpojumu sniedzējiem. 

Kreditēšanas pakalpojumu sektora statistiskie rādītāji un 
aptaujas rezultāti
	Subjektu skaits

	2023. gads
	2024. gads
	2025. gads
	Starpība 2024./2023. gadā
	Starpība 
2025./2024. gadā

	310
	316
	309
	6 (2 %)
	–7 (2 %)

	VID veikto uzraudzības un kontroles pasākumu vērtējums

		Labi
		Lielākoties labi
		Vidēji
	Lielākoties slikti
	Slikti

	52 %
	35 %
	13 %
	–
	–

	VID veikto informatīvo un izglītojošo pasākumu vērtējums

	Labi
	Lielākoties labi
	Vidēji
	Lielākoties slikti
	Slikti

	31 %
	45 %
	19 %
	5 %
	–

	Uzraudzības pasākumu skaits
	Klātienes pārbaužu pieaugums 2024. gadā

	2023. gadā
	2024. gadā
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	38
	2
	34
	3
	–4 (11 %)

	2025
	Klātienes pārbaužu pieaugums 2025. gadā

	Klātienes pārbaudes
	Neklātienes pārbaudes
	

	16
	1
	–18 (53 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	13
	5750
	–
	4
	101 750
	1

	2025. gadā

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	3
	402 100
	–

	Krimināltiesiskās sankcijas un to piemērošana

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	71 %
	29 %
	–

	VID piemērotās sankcijas par NILLTPFN likuma pārkāpumiem

	Sankcijas ir samērīgas
	Sankcijām jābūt smagākām
	Sankcijām jābūt vieglākām
	Jāpiemēro tikai princips “Konsultē vispirms”
	Nav informācijas par VID piemērotajām sankcijām
	Pārāk maz informācijas par VID piemērotajām sankcijām

	46 %
	–
	7 %
	17 %
	6 %
	24 %

	Subjektiem izvirzītās profesionālās kvalifikācijas un nesodāmības prasības

	Grūti pateikt
	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/reģistrēšanu publiskā reģistrā

	17 %
	74 %
	–
	8 %
	1 %

	Subjektu ētikas pašnovērtējums

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīgi
	Tikai daļa subjektu rīkojas ētiski un ir godīgi
	Mazākā daļa subjektu rīkojas ētiski un ir godīgi
	Lielākoties visi subjekti nerīkojas ētiski un nav godīgi

	24 %
	56 %
	18 %
	2 %
	–
	–

	Par iekšējās kontroles sistēmas vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām

		Jā
		Nē
	Šāda atbildība nav paredzēta

	–
	99 %
	1 %

	Ar NILLTPFN jomu saistītās personas

	Augstākā vadība
	Tajā skaitā par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos minētajos līmeņos, tajā skaitā augstākā vadība

	48 %
	25 %
	4 %
	24 %

	Finanšu izlūkošanas dienesta saņemto ziņojumu statistika

	Saņemto ziņojumu skaits 2023. gadā “aizdomīgi”
	Saņemto ziņojumu skaits 2024. gadā “aizdomīgi”
	Saņemto ziņojumu skaits 2025. gadā “aizdomīgi”

	0
	2
	2

	Aizdomīgu darījumu konstatēšana


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmšķietami licies aizdomīgs, taču aizdomas neapstiprinājās

	5 %
	92 %
	4 %

	Subjektu izmantoto aizdomīgu darījumu atlases kritēriji

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	14 %
	25 %
	17 %
	19 %
	25 %

	Informācijas pieejamība par patieso labuma guvēju

	Ir pieejama
	Nav pieejama
	Plašāka, nekā nepieciešams

	87 %
	13 %
	–

	Neklātienes klienta identifikācijas risinājumu izmantošana 

	Tiek izmantoti neklātienes risinājumi
		Netiek izmantoti neklātienes risinājumi
		Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	33 %
	45 %
	13 %
	8 %

	Klienta izpētes informācijas pieejamība

	Ir pieejama
	Nav pieejama
	Plašāka, nekā nepieciešams

	79 %
	20 %
	1 %

	Augsta riska klientu bāze

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem politiski nozīmīgām personām

	27 %
	19 %
	1 %
	–

	Gada apgrozījums EUR

	< 10 000
	10 000–20 000
	20 000–40 000
	40 000–80 000
	80 000–160 000  
	160 000–500 000
	500 000–1 000 000
	> 1 000 000

	31 %
	11 %
	11 %
	10 %
	10 %
	12 %
	5 %
	12 %

	Klientu bāze (jurisdikcijas griezumā)

	Fiziskās personas rezidenti
	Fiziskās personas Eiropas Ekonomikas zonas rezidenti
	Fiziskās personas no Neatkarīgo Valstu Sadraudzības
	Citās jurisdikcijās reģistrētas fiziskās personas
	Latvijā reģistrētas juridiskās personas
	Eiropas Ekonomikas zonas valstīs reģistrētas juridiskās personas
	Neatkarīgo Valstu Sadraudzības valstīs reģistrētas juridiskās personas
	Citās jurisdikcijās reģistrētas juridiskās personas

	13 %
	5 %
	1 %
	2 %
	59 %
	19 %
	2 %
	–

	Augsta riska klientu īpatsvars

	Nav augsta riska klientu
	Mazāk nekā 5 augsta riska klienti
	No 6 līdz 10 augsta riska klientiem
	No 11 līdz 20 augsta riska klientiem
	Vairāk nekā 21 augsta riska klients

	81 %
	13 %
	1 %
	2 %
	2 %

	Vidēja riska klientu īpatsvars

	Nav vidēja riska klientu
	Mazāk nekā 5 vidēja riska klienti
	No 6 līdz 10 vidēja riska klientiem
	No 11 līdz 20 vidēja riska klientiem
	Vairāk nekā 21 vidēja riska klients

	68 %
	24 %
	1 %
	1 %
	6 %

	Zema riska klientu īpatsvars

	Nav zema riska klientu
	Mazāk nekā 5 zema riska klienti
	No 6 līdz 10 zema riska klientiem
	No 11 līdz 20 zema riska klientiem
	Vairāk nekā 21 zema riska klients

	24 %
	48 %
	11 %
	2 %
	15 %



Subjektiem tika uzdoti dažādi jautājumi, atbildes uz kuriem kopsakarā ar citiem statistikas datiem liecina par kreditēšanas pakalpojumu sniedzēju sektora ievainojamību. 
[bookmark: _Hlk223347047]Attiecībā uz kreditēšanas pakalpojumu sniedzēju apgrozījumu 41 % kreditēšanas pakalpojumu sniedzēju atzīmē, ka to gada apgrozījums ir mazāks par 10 000 EUR. Savukārt 12 % kreditēšanas pakalpojumu sniedzēju norādīja, ka gada apgrozījums ir 160 000–500 000 EUR. Savukārt 12 % kreditēšanas pakalpojumu sniedzēju norādīja, ka to gada apgrozījums pārsniedz 1 milj. EUR. Tādējādi var secināt, ka kreditēšanas pakalpojumu sniedzēju apgrozījumam kopumā ir nebūtiska ietekme uz finanšu sektoru.
[bookmark: _Hlk223347698]Neatkarīgi no piemēroto sankciju skaita lielākā daļa jeb 52 % kreditēšanas pakalpojumu sniedzēju uzraudzības un kontroles pasākumus vērtē pozitīvi. 31 % kreditēšanas pakalpojumu sniedzēju VID organizētos informatīvos un izglītojošos pasākumus vērtē pozitīvi. Piemēroto sankciju apmēru kā atbilstošu vērtē vidēji 46 %, savukārt 17 % kreditēšanas pakalpojumu sniedzēju norāda, ka būtu jāpiemēro tikai princips “Konsultē vispirms”. Vienlaikus subjektiem tika prasīts novērtēt arī krimināltiesisko sankciju samērīgumu un efektivitāti. 29 % kreditēšanas pakalpojumu sniedzēju uzskata, ka sankcijas tiek piemērotas efektīvi.
Kontekstā ar profesionālās kvalifikācijas prasībām un ieejas standartiem nozarē subjektiem bija jāvērtē savas zināšanas un tiem izvirzītās profesionālās kvalifikācijas prasības. Lielākā daļa jeb 74 % kreditēšanas pakalpojumu sniedzēju izvirzītās profesionālās kvalifikācijas prasības novērtēja kā atbilstošas. Līdzīgi arī lielākā daļa kreditēšanas pakalpojumu sniedzēju pozitīvi vērtēja savu un citu subjektu ētiskumu. Attiecībā uz disciplināro sankciju piemērošanu saviem darbiniekiem par iekšējās kontroles sistēmas (turpmāk – IKS) vai NILLTPFN likuma prasību nepildīšanu 99 % kreditēšanas pakalpojumu sniedzēju nebija piemērojuši šādas sankcijas, savukārt 1 % kreditēšanas pakalpojumu sniedzēju neparedzēja šādu atbildību pastiprinošu mehānismu. Lielākajai daļai jeb 48 % kreditēšanas pakalpojumu sniedzēju par NILLTPFN jomu atbildīga ir augstākā vadība, savukārt 25 % kreditēšanas pakalpojumu sniedzēju atbildīgi ir arī darbinieki.
[bookmark: _Hlk128559467][bookmark: _Hlk223349040][bookmark: _Hlk129703820]Finanšu izlūkošanas dienestā (turpmāk – FID) 2023. gadā no kreditēšanas pakalpojumu sniedzējiem nav saņemti ziņojumi par aizdomīgiem darījumiem, 2024. gadā saņemti divi ziņojumi un 2025. gadā saņemti divi ziņojumi par aizdomīgiem darījumiem. Savukārt par šo sektoru 2023. gadā nav saņemts neviens ziņojums, 2024. gadā saņemti divi ziņojumi par aizdomīgiem darījumiem un 2025. gadā saņemts viens ziņojums par aizdomīgiem darījumiem.  
Veikto pārbaužu laikā 2023. gadā tika konstatēts, ka attiecīgais sektors nav ziņojis par aizdomīgiem darījumiem (viens gadījums). Tādējādi pārskata periodā viena gadījuma konstatēšana kopumā neliecina par sektora apzinātu neziņošanu par aizdomīgiem darījumiem, bet gan par kreditēšanas pakalpojumu sniedzēju izpratni attiecībā uz aizdomīgu darījumu konstatēšanu un ziņošanu tikai par tiem gadījumiem, kad konstatēti aizdomīgi darījumi kreditēšanas pakalpojumu sniedzēju izpratnē.
FID nosūtītajos ziņojumos par aizdomīgiem darījumiem izmantotās aizdomīga darījuma vai darbības noziedzīga nodarījuma grupas pazīmes: ANOD – noziedzīgs nodarījums valsts ieņēmumu (bij. nodokļu) jomā – un ACIT – citi noziedzīgi nodarījumi.  
[bookmark: _Hlk223358195]Attiecībā uz aizdomīgu darījumu pazīmēm no aptaujas datiem var secināt, ka 25 % kreditēšanas pakalpojumu sniedzēju klienta sniegtajiem pakalpojumiem piemēro vispārējus riska kritērijus un 25 % kreditēšanas pakalpojumu sniedzēju vērtē darījuma puses raksturojošās riska pazīmes.
[bookmark: _Hlk223357964]Pēdējo gadu laikā Latvijas Republikas Uzņēmumu reģistrs ir būtiski pilnveidojis iespēju uzkrāt informāciju par patieso labuma guvēju (turpmāk – PLG) un identificēt PLG. Tas ir novērtēts arī Moneyval ziņojumā par Latvijas 6. kārtas savstarpējā novērtējuma rezultātiem (turpmāk – Moneyval ziņojums), norādot, ka Latvijā pastāv efektīva sistēma, kas nodrošina pamatinformācijas un PLG datu caurskatāmību, kā arī savlaicīgu un efektīvu piekļuvi šiem datiem. Tādējādi pozitīvi vērtējams 87 % kreditēšanas pakalpojumu sniedzēju viedoklis, ka informācija par PLG ir pieejama nepieciešamajā apmērā. Kopumā klienta izpētes informāciju kā pieejamu vērtē 79 % kreditēšanas pakalpojumu sniedzēju. Tas liecina par vidusmēra kreditēšanas pakalpojumu sniedzēja spēju iegūt visu nepieciešamo informāciju un pazemina kopējo sektora ievainojamību. Par ievainojamību paaugstinošu faktoru var tikt uzskatīts salīdzinoši augstais kreditēšanas pakalpojumu sniedzēju īpatsvars (33 %), kas izmanto klientu neklātienes identifikācijas risinājumus. Savukārt par ievainojamību pazeminošu faktoru var tikt uzskatīts salīdzinoši zemais to kreditēšanas pakalpojumu sniedzēju īpatsvars (8 %), kas atsevišķus pakalpojumus sniedz neklātienē.
[bookmark: _Hlk128558012][bookmark: _Hlk225852598]19 % kreditēšanas pakalpojumu sniedzēju norādījuši, ka apkalpo augsta riska klientus, savukārt 81 % kreditēšanas pakalpojumu sniedzēju norādījis, ka tiem nav augsta riska klientu. Attiecībā uz klientu bāzi jurisdikcijas griezumā jāatzīmē, ka 24 % kreditēšanas pakalpojumu sniedzēju klienti ir no Eiropas Ekonomikas zonas, 3 % klienti ir no Neatkarīgo Valstu Sadraudzības, 2 % klienti ir fiziskas personas no citas jurisdikcijas un 72 % klienti ir Latvijas rezidenti un Latvijā reģistrētas juridiskās personas. 

[bookmark: _Hlk128559268][bookmark: _Hlk130982234][bookmark: _Hlk129857928]2023. gadā sankcijas par NILLTPFN likuma un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem tika piemērotas 13 subjektiem, kuri ir reģistrējušies kā kreditēšanas pakalpojumu sniedzēji: 13 lēmumi par soda naudu kopā 5750 EUR apmērā.
2024. gadā sankcijas par NILLTPFN likuma un Sankciju likuma pārkāpumiem tika piemērotas četriem subjektiem, kuri ir reģistrējušies kā kreditēšanas pakalpojumu sniedzēji:
· viens lēmums par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· četri lēmumi par soda naudas piemērošanu kopā 101 750 EUR apmērā.
2025. gadā sankcijas par NILLTPFN likuma un Sankciju likuma pārkāpumiem tika piemērotas četriem subjektiem, kuri ir reģistrējušies kā kreditēšanas pakalpojumu sniedzēji:
- trīs lēmumi par soda naudas piemērošanu kopā 402 100 EUR apmērā;
- vienam subjektam tika piemērota soda nauda 400 000 EUR apmērā.

Kreditēšanas pakalpojumu sniedzējiem konstatētie pārkāpumi:
· nav veikts un dokumentēts savas darbības un klientu riska novērtējumss;
· IKS nav izstrādāta, izstrādāta nepilnīgi, nav aktualizēta;
· nav identificēti un izpētīti klienti;
· nav paziņots VID par darbības veidu un atbildīgās personas iecelšanu;
· nav veikts atbildīgās personas atbilstības novērtējums;
· nav reģistrējies FID datu saņemšanas un analīzes sistēmā;
· nav ziņots par aizdomīgiem darījumiem FID;
· nav novērtēts sankciju risks, nav izstrādāta sankciju riska pārvaldīšanas IKS;
· nav pārbaudīts, vai klienti ir sankciju sarakstos.

[bookmark: _Hlk129858423]Kreditēšanas pakalpojumu sniedzēju galvenie ievainojamības faktori: 
· [bookmark: _Hlk127953169]izplatīta neklātienes identifikācija;
· praktiski nepastāv darbības sākšanas kontrole.

Sektora riski – kreditēšanas pakalpojumu sniedzēju galvenie prezumētie riski:
· apzināta NILLTPFN likuma subjekta statusa nereģistrēšana;
· aizdevumu izsniegšana uzņēmumiem ar čaulas veidojuma pazīmēm;
· fiktīvu galvotāju iesaiste;
· aizdevumu izsniegšana bez nodrošinājuma.

Pārskata periodā sektora riska līmeņa novērtējums ir vidējs, kas salīdzinājumā ar NRA 2020.–2022. gadam nav mainījies. Sektora identificēto risku mazinošo pasākumu priekšlikumi: turpināt uzlabot sektorā iesaistīto darbinieku zināšanas NILL novēršanas jomā, pilnveidojot izpratni par NILLTPF riskiem, stiprināt uzraudzības pasākumu efektivitāti.


